Pannar versterk geelmieliepakket | Landbou
PAN 4R-838BR is 'n mediumvinnige stapelgeenbaster. FOTO: PANNAR
Die keuse van 'n geskikte basterpakket is een van 'n boer se belangrikste bestuursbesluite. Die betroubare prestasie van Pannar se geelbasters ondersteun die produktiwiteit en winsgewendheid van mielieproduksie en beperk die gepaardgaande risiko's.
Opbrengsprestasie, stabiliteit, kompensasievermoë, basters se agronomiese eienskappe en pakkette vir siekterisiko's speel 'n belangrike rol by basterkeuse. Stabiliteit en aanpasbaarheid oor verskillende produksiejare en -gebiede heen dui aan hoe betroubaar die opbrengsverwagting of oessekerheid is om risiko's doeltreffend te bestuur tot voordeel van die aanplanting se winsgewendheid.
Die kans op sukses verbeter aansienlik indien die basterkeuse volgens meerjarige resultate in verskillende gebiede gemaak word. Pannar se geelmieliepakket lewer goeie resultate by verskillende opbrengspotensiaalvlakke, in verskillende produksiegebiede en oor produksiejare heen.
Dié stabiele basters is agronomies goed aangepas by Suid-Afrikaanse produksietoestande en is 'n uitstekende keuse vir produksie op droëland en onder besproeiing. Die volledige reeks groeitydklasse van konvensionele, stronkboorderweerstandbiedende, glifosaatverdraagsame en stapelgeenbasters is spesiaal ontwikkel om sukses te verseker.
Hierdie pakket ultravinnige, vinnige en mediumgroeitydbasters bied goeie langtermynrisikoverskansing. Die basters word vir graan- en kuilvoerproduksie, asook weimielies aanbeveel.
Die ultravinnige platform is hierdie produksiejaar afgerond deur die toevoeging van PAN 3R-224YHR, 'n toppresteerder onder besproeiing en op droëland met 'n hoë potensiaal. Dié stapelgeenbaster bevat Intrasect ®-insekbeskermingsgene (TC1507 x MON810), asook Roundup Ready® Mielie 2-tegnologie wat glifosaatverdraagsaamheid bied.
Dit lewer mooi graan wat vinnig afdroog. PAN 3R-224YHR is goed aangepas en is 'n uitstekende keuse vir droëlandproduksiegebiede met 'n hoë potensiaal. Dit beskik oor 'n regop blaargroeiwyse en 'n semi-vaste kopgrootte, wat dit geskik maak vir aanplantings teen 'n hoë stand. Dit beskik oor 'n puik staanvermoë.
Die ultravinnige platform sluit ook PAN 3A-124, PAN 3R-524R en PAN 3R-724BR in. Dit is die vinnigste platform in Pannar se reeks en bied uitstekende stabiliteit oor produksiejare. Dié pakket met 'n hoë opbrengspotensiaal is die voorste besproeiingsplatform op die mark en is 'n goeie keuse vir 'n hoë-insetbeproeiingstelsel.
PAN 3R-800BR is nog 'n nuweling in die ultravinnige groeiklas. Dit is 'n stapelgeenbaster en beskik oor die tweedegenerasie- stronkboorderbeskerming (MON89034) en glifosaatverdraagsaamheid. Dit is geskoei op PAN 3R-500R se platform, het 'n baie goeie opbrengspotensiaal, is wyd aangepas, en is veral geskik vir vroeë plantdatums onder besproeiing en vir droëlandproduksie met 'n hoë potensiaal. PAN 3R-800BR het 'n aantreklike planttipe met 'n goeie staanvermoë en kopplasing.
Hierdie baster produseer 'n semi- blinkpit-graantipe van goeie gehalte en vertoon goeie ver draagsaamheid teen noordelike blaarskroei.
Hierdie vinnige stapelgeenbaster bied tweedegenerasie- stronkboorderbeskerming (MON89034) en glifosaatverdraagsaamheid.
Dit presteer goed in die oostelike produksiestreek. PAN 4R-838BR verleen beter siekteverdraagsaamheid aan Pannar se vinnige geelmieliepakket. Dit het 'n regop blaargroeiwyse, is enkelkoppig van aard en produseer dik koppe met aantreklike diep-oranje graan. Dit het 'n puik staanvermoë en toon goeie verdraagsaamheid teenoor Diplodia- kopvrot. Saad sal vir die 2022-planttyd beskikbaar wees.
Dié baster is 'n opwindende, nuwe, mediumvinnige stapelgeenweergawe van PAN 5A-154 met tweedegenerasie-stronkboorderbeskerming (MON89034), gekombineer met glifosaatverdraagsaamheid. Dit is meerkoppig en 'n stabiele presteerder in verskillende omgewingstoestande in die westelike produksiegebiede.
Dit het 'n kenmerkende regop blaargroeiwyse en 'n goeie staanvermoë. Dit produseer aantreklike diep-oranje graan en toon goeie verdraagsaamheid teenoor Diplodia-kopvrot.
PAN 5A-166 is 'n nuwe platform in die mediumvinnige groeiklas met goeie agronomiese balans.
Dit het deurgaans goed presteer in ál die jare dat dit deel was van die toetsprogram, en word beskou as 'n aanvullende baster vir die gewilde PAN 5A-182.
Die professionele aanbevelings van Pannar se span verseker dat boere die maksimum opbrengs met elke sak sal behaal. Kontak gerus jou naaste verkoopsverteenwoordiger of landboukundige by Pannar.